90's-supermodelle: toe en nou | SARIE
90’s-supermodelle: toe en nou	deur Fanie Cronjé
In die jare 90’s is die modelwêreld oorheers deur ŉ paar ikoniese gesigte. Cindy Crawford, Helena Christensen en Tatjana Patitz is maar net ŉ paar name uit die klein groepie betowerend mooi vroue wat bekend was as supermodelle. Op die voorblad van elke mode- en vrouetydskrif het ŉ supermodel gepronk. Hollywood-aktrises kon net daarvan droom om op die nuutste Vogue te verskyn – dié voorreg was uitsluitlik beskore vir Cindy en Kie.
Maar teen die einde van die 90’s het supermodelle se status begin afneem. Ewe skielik het aktrises hul plek ingeneem op tydskrifvoorblaaie. En ontwerpers het begin voel hul skeppings moet weer die ster op die loopplank wees, nie die model wat dit dra nie. Die groot ego’s en daarmee gepaardgaande wispelturigheid, asook die buitensporig hoë betalings wat supermodelle geëis het, het nie juis hul gewildheid in die bedryf bevorder nie. Hul inkomste het gegrens aan die belaglike – in 1995 het Claudia Schiffer glo $12 miljoen verdien. En die einste modewêreld wat dié primadonna-modelle gemaak en gepamperlang het, het getrou gebly aan homself: Wat vandag in is, is môre eenvoudig uit. Dit geld toe ook die supermodel-verskynsel.
In die 2000’s het die speelveld oopgegaan vir kunstenaars soos sangers en akteurs. Dit was nie net meer supermodelle wat die trefkrag gehad het om tydskrifte te verkoop nie.
Suid-Afrika het ons eie supermodelle opgelewer, soos Tanya Fourie, Teresa de Klerk, Georgina Grenville en Bernice Dodd.
Supermodelle inspireer SARIE-voorblad
In Januarie 1999 het die legendariese fotograaf Peter Lindbergh ŉ Vogue-voorblad met die 90’s-supermodelle geskiet.
#TBT Picture taken on Watts Street by my friend Jim Rakete when shooting @cturlington @mstatjanapatitz @lindaevangelista @cindycrawford @iamnaomicampbell for the @voguemagazine cover, next to the studio of my friend @bruce_weber #PeterLindbergh @2bmanagement @gagosiangallery #Supermodels #Vogue #LindberghArchives
A photo posted by Peter Lindbergh (@therealpeterlindbergh) on Oct 1, 2015 at 1:12pm PDT
Van links: Naomi Campbell, Linda Evangelista, Tatjana Patitz, Christy Turlington en Cindy Crawford
Lindbergh het in 2011weer ’n groep mooi vroue afgeneem, dié keer vir Harper’s Bazaar.
Die inspirasie vir die voorblad van SARIE se Mei-uitgawe was juis die ikoniese Vogue-voorblad van 1999. Op ons voorblad pryk die vyf wenners van SARIE se Voorbladgesig saam.
Supermodelle – toe en nou
Cindy Crawford Toe: In die 90’s is Cindy bestempel as een van die mooiste vroue op aarde en sy het op talle tydskrifte se voorblaaie gepryk. Sy was die gesig vir onder meer Revlon en ŉ suksesvolle Pepsi-veldtog. Haar moesie en haar huwelik met die akteur Richard Gere het net so baie aandag getrek.
#TBT Hello, New York! Back in the city for the last leg of my #BecomingCindy tour.
A photo posted by Cindy Crawford (@cindycrawford) on Oct 22, 2015 at 6:50am PDT
Nou: Vandag is sy 50 en sy was onlangs weer op die Paryse Vogue-voorblad saam met haar dogter, Kaia. Sy het verskeie suksesvolle sakeondernemings, waaronder ŉ anonieme huiswarereeks en ŉ reeks skoonheidsprodukte, Meaningful Beauty.
Such a special moment sharing a cover with my daughter — April issue of @VogueParis!• Photo by @MarioTestino. Styled by @EmmanuelleAlt. Hair by @JamesPecis. Makeup by @TheValGarland. A photo posted by Cindy Crawford (@cindycrawford) on Mar 14, 2016 at 6:56am PDT
Toe: Sy het haar groot deurbraak gemaak toe sy haar lang hare in ŉ kort seunsagtige styl gesny het. Later het sy bekend geword as The Chameleon vanweë haar vermoë om haar voorkoms te verander en haarself gedurig te herskep. Sy het ook die bekende stelling gemaak: “Ek staan nie op vir minder as $10 000 ŉ dag nie.”
Nou: Die 50-jarige skoonheid het die afgelope 20 jaar gewerk en het groot veldtogte vir onder meer Prada en John Galliano gedoen.
Francesco Clemente for Harper’s Bazaar April issue. #francescoclemente @harpersbazaarus @dolcegabbana @
A photo posted by Linda Evangelista (@lindaevangelista) on Mar 14, 2016 at 9:07am PDT
Christy Turlington Toe: Sy was die gesig vir handelsmerke soos Maybelline, Revlon en Calvin Klein.
Nou: Sy is 47 en het onder meer twee reekse oefenklere, Nuala en Mahnuala. Sy is bekend vir haar passie vir joga en het in 2011 in die veldtog van Louis Vuitton se herfsreeks verskyn. Sy is getroud met die akteur Edward Burns en haar dokumentêre rolprent, No Woman No Cry, is in 2010 bekend gestel. Die film handel oor hoërisiko-swangerskappe die wêreld oor. Today was International Day for the elimination of Violence Against Women. Did you know that Homicide is a leading cause of Maternal Mortality? Most are perpetuated by a current or intimate partner. @everymomcounts #LoveWomenDontHarmThem #WhiteRibbonDay #stellasworld A photo posted by Christy Turlington Burns (@cturlington) on Nov 25, 2015 at 6:06pm PST
Toe: Naomi het haar loopbaan op 16 as loopplankmodel begin voordat sy in advertensieveldtogte vir name soos Prada en Ralph Lauren gewerk het. Sy was ook die eerste swart model op die voorblad van baie modetydskrifte. Sy het romantiese verhoudings gehad met Robert Redford, Eric Clapton en Mike Tyson.
Nou: Op 45 is Campbell steeds ŉ superster en werk sy nog aan hoëprofiel-veldtogte en loopplankvertonings.
Off to my #la @taschen #taschenworldtour #2016 #artofbeauty #naomi @jgalliano #vintage @lexyroche #lilyac #blessed
Toe: Op 17 het sy ŉ modelkontrak met die modehuis Chanel losgeslaan. Haar interpretasie van die ikoniese Brigitte Bardot het vir haar internasionale roem gebring.
Nou: Vandag is sy 45 en getroud met die Duitse regisseur Matthew Vaughan. Hulle het drie kinders. Sy werk steeds vir onder meer Dolce & Gabbana, Chanel, YSL en Alberta Ferretti. Sy hou die rekord vir die model wat op die meeste tydskrifvoorblaaie nóg verskyn het, ’n allemintige meer as 1 000 voorblaaie!
Zara t-shirts on set today ! X #ootd #balmain #photoshoot #zara @sebastienbascle @luciemccullin
A photo posted by Claudia Schiffer (@claudiaschiffer) on Feb 5, 2016 at 10:25am PST
Toe: Sy het in 1986 haar loopbaan as Mej. Denemarke begin. Maar sy het eers internasionaal bekend geword toe sy in die sanger Chris Isaak se musiekvideo Wicked Game verskyn het. Ná die musiekvideo het sy kontrakte gekry vir Victoria’s Secret en Covergirl-grimering. Nou: Vandag is sy 47 en die medestigter van Nylon Magazine. Helena besit ook boetieks in New York.
Toe: Dié Australiese model het al vyf keer op die voorblad van Sports Illustrated se swembroek-uitgawe verskyn. Sy staan nie verniet bekend as The Body nie. Elle het veral aandag getrek met haar loopplankwerk vir John Galliano en Azzedine Alaïa.
Nou: Die 52-jarige skoonheid het ŉ suksesvolle onderklere-reeks. Sy het ook in 2011 haar terugkeer na die loopplank gemaak in die Louis Vuitton-vertoning by die Paryse Modeweek.
Thankyou everyone for all your well wishes for my birthday yesterday A photo posted by Elle Macpherson (@ellemacphersonofficial) on Mar 30, 2016 at 7:21am PDT
Toe: Op 20 was Tatjana een van die mees gefotografeerde vroue op aarde! Vogue het haar skoonheid uitgesonder as “gesofistikeerd”. Haar klassieke, stylvolle en sensuele voorkoms het haar kontrakte met modehuise soos Chanel en Jil Sander besorg. Nou: Vandag, ná byna 30 jaar in die modebedryf, bring Tatjana die meeste van haar tyd op haar plaas in Malibu deur saam met haar seun, Jonah. Sy verkies nou om uit die kollig te leef. Sy het ŉ passie vir diere en is ŉ ambassadeur vir die American Wild Horse Sanctuary.
NYC #NYC Nathaniel Hoeffel took this pic of me. More from the Big Apple to come!
A photo posted by Tatjana Patitz (@mstatjanapatitz) on Apr 27, 2016 at 12:12pm PDT
Kate Moss Toe: Sy het bekend geraak as die gesig vir Calvin Klein-onderklere en meisie van die akteur Johnny Depp. Maar dit was Kate se andersoortige voorkoms wat in die 90’s ŉ revolusie in die modewêreld veroorsaak het. Die nuwe gesig van mode was maer en sonder kurwes, en Kate het die voortou geneem.
Nou: Vandag werk die 42-jarige Kate steeds as model. Sy is getroud met Jamie Hince en het een kind.
Interessant dat die ikoniese Josie Borain nie genoem word as n SA supermodel nie, sowel as Nelle Dreyer? Hul was allermins SA se eerste amptelike Internasionale modelle, die res het gevolg, nie waar nie?